शिक्षा के मामले में ग्रामीण पुरुष शहर वालों से आगे
जिले के गांवों की स्थिति तेजी से बदल रही है। खासकर पढ़ाई के मामले में तो ग्रामीणों ने शहरवासियों को भी पीछे छोड़ दिया है। नेशनल फैमिली हेल्थ सर्वे की ताजा रिपोर्ट के अनुसार साक्षरता के मामले हमारे गांव के पुरुष शहर में रहने वाले पुरुषों से आगे हैं। इसकी वजह ग्रामीणों में शिक्षा को लेकर आई जागरूकता व उनकी खर्च करने की क्षमता में वृद्धि होना है। गांवों में लोगों की लाइफ स्टाइल और खानपान भी बदला है। इसका साइड इफेक्ट हाई ब्लड प्रेशर व हाई शुगर जैसी बीमारियों के रूप में सामने आया है। डॉक्टर इसे अलार्म बताते हुए स्वास्थ्य के प्रति सचेत रहने की हिदायत दे रहे हैं। बता दें सर्वे केंद्र सरकार के स्वास्थ्य और परिवार मंत्रालय ने इंटरनेशनल इंस्टीट्यूट ऑफ पॉपुलेशन साइंस मुंबई से करवाया। चूंकि करीब 70 फीसदी आबादी गांवों में रहती है इसलिए सर्वे में गांवों के 15 से 49 साल की उम्र के लोगों पर फोकस किया गया।
िवलासितापूर्ण लाइफ स्टाइल बना रही बीमार
लाइफस्टाइल में विलासिता आना और खेती-किसानी में शारीरिक श्रम वाले काम होना। खेती में आधुनिक उपकरणों का उपयोग बढ़ना। स्वास्थ्य के प्रति नई जेनरेशन कम अवेयर है। यहां भी फास्टफूड जैसी चीजों का उपयोग बढ़ा है। पहले लोग पैदल चलते थे लेकिन अब रोड कनेक्टिविटी बढ़ने से वाहनों का उपयोग बढ़ गया है जिससे भी श्रम कम हो रहा है।
शिक्षा के प्रति जागरूकता बढ़ने से हुआ सुधार
ग्रामीण इलाकों में शिक्षा के प्रति निरंतर जागरूकता आ रही है। लोग बच्चों को पढ़ने शहरों के बड़े स्कूलों में पढ़ने भेज रहे हैं। शासन द्वारा बच्चों को स्कूल जाने के लिए साइकिल व छात्रवृत्ति दिए जाने से भी साक्षरता बढ़ रही है। गांवों में रहने वाले युवा बी चिकित्सा, इंजीनियरिंग जैसी पढ़ाई कर निजी और सरकारी विभागों में ऊंचे ओहदे पर काबिज होने की होड़ में लगे हैं।
गर्व की बात 84.7 फीसदी पुरुष साक्षर
जिले में पुरुषों की साक्षरता 82.7 फीसदी है जबकि ग्रामीण क्षेत्र में आंकड़ा 84.7 फीसदी। यानी ग्रामीण पुरुष शिक्षा के मामले में शहरी क्षेत्र के पुरुषों की तुलना में ज्यादा गंभीर हैं। यही वजह है कि वे शहरी पुरुषों से 2 फीसदी आगे हैं। हालांकि महिलाओं की साक्षरता का ग्राफ जिले की कुल महिलाओं के ग्राम से कम है। गांवों में 47.4 फीसदी महिलाएं ही साक्षर हैं जबकि जिले में महिला साक्षरता का आंकड़ा 54.4 फीसदी है।
आंकड़ों पर एक नजर
सर्वे का विषय ग्रामीण क्षेत्र जिले का औसत
पुरुष साक्षरता 84.7 82.7
महिला साक्षरता 47.4 54.4
हाई शुगर (पुरुष) 11.8 11.3
हाई शुगर (महिला) 7.4 7.0
वेरी हाई शुगर (पुरुष) 3.2 2.8
वेरी हाई शुगर (महिला) 3.5 3.6
हाई बीपी (पुरुष) 5.7 5.4
हाई बीपी (महिला) 1.9 1.8
फैमिली हेल्थ सर्वे के आंकड़े ग्रामीणों को सचेत रहने का संकेत दे रहे हैं। खासकर ग्रामीण पुरुषों को। शहरों की तरह ही ग्रामीण क्षेत्रों में भी आरामदेह जीवन शैली अपनाई जाने लगी है। यही कारण है कि यहां भी पुरुषों और महिलाओं दोनों को हाई बीपी व हाई शुगर जैसी बीमारियां गिरफ्त में ले रही हैं। इन दोनों ही मामलों में जिले के कुल औसत से ग्रामीण इलाकों के महिला-पुरुषों का आंकड़ा ज्यादा है।
चिंता की बात बीपी व शुगर के मरीज बढ़े
मार्केट से सीधा जुड़ाव व आरामदायक जीवन जीने की चाह ने स्वास्थ्य संबंधी परेशानियां खड़ी की हैं। ग्रामीण पहले तुलनात्मक अधिक परिश्रमी होते थे। अब वाहन, दूरसंचार सुविधा, नेट, रोड, पैक्ड फूड कल्चर समेत कई ब्रांडों ने गांवों तक पैठ बना ली है। समय पर हेल्थ चैकअप के प्रति जागरूक नहीं होना दूसरा मुख्य कारण है। डॉ. निशांत शर्मा, मेडिकल ऑफिसर, जिला अस्पताल
आरामदायक जीवन व पैक्ड फूड कल्चर के कारण बढ़ी तकलीफ
सुविधाएं बढ़ने से आया सुधार
गांव व छोटे कस्बों तक शैक्षणिक संस्थाओं की पैठ हो गई है। परिवहन के साधन बढ़ने से आवागम सुलभ हुआ है। जागरूकता कार्यक्रम व शासन की छात्रवृत्ति, साइकिल, स्कूल ड्रेस, स्मार्ट फोन जैसी योजनाओं से परिवार का सीधा जुड़ाव होता है। शहर में जहां शिक्षा का स्तर स्थिर है वहीं गांव में यह बढ़ रहा है। डॉ. ज्ञानचंद खिमेसरा, सेवानिवृत्त प्राचार्य- लीड कॉलेज
hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva mai_Deva bho_Deva bho_Deva bho_Deva bho_Deva mai_Deva mai_Deva hin_Deva bho_Deva hin_Deva hin_Deva hin_Deva hin_Deva